recursal/SuperWikiNEXT-32B huggingface dataset:
**Egyptin feministiliitto** oli vuodesta 1923 1960-luvulle saakka Egyptissä toiminut naisasiajärjestö. Sen perustaja oli Huda Ša'arawi ja se pyrki paitsi poliittiseen painostukseen naisten aseman hyväksi, mutta harjoitti myös naisiin ja lapsiin kohdistuvaa hyväntekeväisyystoimintaa. Sen suurimpia saavutuksia olivat avioliiton alaikärajan nosto ja naisten koulutuksen parantaminen. Se jäi kuitenkin leimallisesti yläluokkaiseksi jäsenistöltään. Toiminta hiipui valtion otettua toiminnan käsiinsä vuoden 1952 vallankumouksen jälkeen ja se loppui kokonaan 1960-luvulla.

Historia
--------

Naisasia Egyptissä oli kehittynyt poliittiseksi agendaksi liberaalilla aikakakudella 1900-luvun alussa. Naiset olivat olleet mukana Egyptin itsenäisyystaistelussa, mutta kun muodollinen itsenäisyys Isosta-Britanniasta viimein saavutettiin, ei uudessa perustuslaissa juuri huomioitu naisten poliittisia oikeuksia. Huda Ša'arawista tuli egyptiläisen naisliikkeen kasvot. Egyptin feministiliitto perustettiin hänen kotonaan vuonna 1923. Toukokuussa 1923 Egyptin feministiliitto lähetti kolme edustajaansa Kansainvälisen naisten liiton kokoukseen Italian Roomassa. Lähetystön palatessa Egyptiin Ša'arawi sai aikaan kohun Egyptissä riisumalla huntunsa julkisesti. Vuonna 1924 feministiliitton ja Wafd-puolueen naisjärjestön jäsenet osoittivat mieltään parlamentin istunnon avajaisissa ja esittivät 32. kohdan luettelon vaatimuksistaan.

Poliittisen painostuksen lisäksi liitto julkaisi omaa lehteään ja toimi hyväntekeväisyydessä. Se pyrki erityisesti parantamaan köyhien naisten oloja. Lehti ilmestyi arabiaksi ja ranskaksi. Järjestöllä oli oma terveysasemansa naisille ja lapsille, sekä päivähoitoloita työssäkäyville äideille. Järjestön suurimpia onnistumisia olivat Egyptin avioliitolle asetetun ikärajan nosto, sekä hallinnon taivuttelu ehostamaan naisten koulutusta. Naisia pääsi opiskelemaan Kairon yliopistolle ensi kertaa vuonna 1928. 1930-luvulla se pyrki myös ajamaan naisten äänioikeutta. Toisaalta järjestö itsessään oli leimallisesti yläluokkainen. Kuten sen perustaja Ša'arawi, sen muut jäsenet kuuluivat hyvin kapeaan koulutettuun yhteiskuntaluokkaan. Järjestön ei koskaan onnistunut rikkoa luokkarajoja.

1930-luvulla kiihtyi myös konflikti Palestiinassa. Tähän vastaten Egyptin feministiliitto järjesti arabinaisten kokouksen Kairossa vuoden 1938 lopulla. Toisessa kokouksessa vuonna 1944 perustettiin Arabien deministiliitto, jonka puheenjohtajaksi Ša'arawi. Ša'arawi kuoli vuonna 1947, mutta järjestö ei hajonnut vielä johtajansa kuolemaan. Huomattava isku oli Egyptin vallankumous 1952. Egyptin feministiliitto alistettiin valtion ministeriöille ja se nimettiin uudelleen Huda Ša'arawin seuraksi. Järjestön toiminta taantui, kunnes se lakkasi kokonaan 1960-luvun aikana.

Lähteet
-------

1. 1 2 3  Andrei Sergejeff: "Itsenäisyys (1922–1952)", *Egyptin historia: Kleopatran ajasta arabikevääseen*. Gaudeamus, 2019. ISBN 978-952-345-573-3.
2. ↑  Jennifer Jaffer: Huda Sharawi Encyclopaedia Britannica. Viitattu 23.4.2021. (englanniksi)
3. 1 2 3  Arthur Goldschmidt: *Historical dictionary of Egypt*, s. 135-136. 3. painos. Scarecrow Press. ISBN 0-8 108-4856-2. (englanniksi)
**Örkaggens Järnväg** (**ÖkJ**) on yksityisomisteinen kapearaiteinen harrastus- ja metsärautatie Motalassa Etelä-Ruotsissa. Rautatien raideleveys on 600 millimetriä, ja sen kokonaispituus on noin 2,3 kilometriä. Rautatien omistaa Bo Malmborg, joka käyttää rautatietä polttopuukuljetusten lisäksi raakapuun toimitukseen omistamalleen pienelle sahalaitokselle ja edelleen maantiekuljetuksiin.

Malmborg aloitti rautatien rakentamisen omistamalleen maalle vuonna 1974. Rautatien kiskotuksena käytettiin aluksi Tibron läheltä Länsi-Götanmaan turvesoilta ostettua käytettyä kiskotusta. 1970-luvun lopussa rataa oli käytössä 800 metriä.

Kalusto
-------

Radalla on käytössä neljä moottoriveturia sekä moottoriresiina. Lisäksi radalla on myös yksi itserakennettu höyryveturi, jota ei kuitenkaan käytetä heikon tehon vuoksi.

Vaunukalusto käsittää neljä henkilöiden kuljetukseen tarkoitettua vaunua, sekä 16 tavaravaunua. Tavaravaunut on hankittu turvesoilta eri puolilta Etelä-Ruotsia, ja osa niistä on muutettu rautatien omaan liikenteeseen soveltuvaksi.

Lähteet
-------

1. 1 2  Bo Malmborg: ÖkJ hemsida: Historik *hypatia.se*. Viitattu 31.12.2008. (ruotsiksi)[vanhentunut linkki]
2. ↑  Bo Malmborg: Lok vid Örkaggens Järnväg *hypatia.se*. Viitattu 31.12.2008. (ruotsiksi)[vanhentunut linkki]
3. ↑  Bo Malmborg: Personvagnar vid Örkaggens Järnväg *hypatia.se*. Viitattu 31.12.2008. (ruotsiksi)[vanhentunut linkki]
4. ↑  Bo Malmborg: Godsvagnar vid Örkaggens Järnväg *hypatia.se*. Viitattu 31.12.2008. (ruotsiksi)[vanhentunut linkki]
**Ruila järv** (myös *Ruiljärv, Kernu Mädajärv*) on Virossa Harjumaalla Sauen kunnassa Mõnusten ja Allikan kylissä sijaitseva järvi.

Maantietoa
----------

Järven pinta-ala on 46 hehtaaria ja se on 900 metriä pitkä ja 350 metriä leveä. Järven ainoan saaren pinta-ala on 0,59 ha ja se on 200 metriä pitkä ja 140 metriä leveä. Vedenpinnan korkeus on keskimäärin 41,6 m mpy ja järveen tulee vain kaksi metsäojaa. Järven veden vaihtuvuus on heikkoa ja siitä laskeekin vain kapea oja. Oja yhtyy Vasalemma jõgeen, joka virtaa pohjoiseen Ruilan kylän halki ja Ruila paisjärven kautta luoteeseen, missä se laskee Itämereen Paldiskin lahdessa 24 kilometrin päässä järvestä. Järven valuma-alueen laajuus on 3,4 neliökilometriä.

Järven keskisyvyys on metrin verran ja sen suurin syvyys kaksi metriä. Järven laskennalliseksi tilavuudeksi voidaan silloin määrittää 0,00046 kuutiokilometriä eli 0,46 miljoonaa kuutiometriä. Järven rantaviivan pituus on 4,7 kilometriä ja järven ympäristössä kasvaa kuusen ja männyn sekametsää. Rannat ovat ruovikkoa, suota ja metsää. Järven pohja on paksua mutaa, mutta koillisrannoilla näkyy hiekkapohja. Siellä sijaitsee myös järven uimaranta.

Järven luokittelu ja ekologia
-----------------------------

Järvi on Vesipolitiikan puitedirektiivin (VPD) (vir. *Veepoliitika Raamdirektiivi, (VRD)*) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. *keskmise karedusega kihistumata veega järv*).

Järvi luokitellaan limnologisesti kasvillisuudeltaan rehevöityneeksi (vir. *makrofüüdijärv tai suurtaimerikas järv*, MF), jolloin sekä pohja- ja rantakasvillisuus että kelluvalehtinen kasvillisuus kukoistaa. Tällaiset järvet ovat yleensä myös matalia.

Luontoarvoja
------------

Järvi on matalana vaarassa jäätyä umpeen ja talvella sitä vaivaa hapettomuus. Järvessä elää vain vähän kalaa. Yleisimmät lajit ovat hauki, ruutana ja ahven.

Historiaa
---------

Vuonna 1943 järven keskisyvyys oli pari metriä, mutta ruohikkoisena järvenä se oli jo silloin kasvamassa umpeen.

Lähteet
-------

1. ↑  *Estonian Environmental Register*View and modify data on Wikidata. Tieto on haettu Wikidatasta.
2. 1 2 3 4 5 6  Tamre, Ruta (toim.): *Eesti järvede nimestik*. Tallinna, Viro: Keskkonnaministeeriumi Info- ja Tehnokeskus, 2006. ISBN 978-9985-881-40-8. Teoksen verkkoversio (PDF) (viitattu 31.3.2017). (viroksi) (Arkistoitu – Internet Archive)
3. 1 2 3  Keskkonnaregister: Ruila järv (vee2029200) *Keskonnainfo*. Tallinna, Viro:  Keskkonnaministeerium. Viitattu 31.3.2017. (viroksi)
4. ↑  Laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
5. 1 2  Mäemets, Aare: Eesti NSV järved ja nende kaitse, kalapeedia.et, 1977, viitattu 17.4.2017

Aiheesta muualla
----------------

* Kopterid EE: Ruila järv ja küla - DJI Phantom 3 - Kopterid.ee, viitattu 21.4.2017
**František Joun** (s. 1. lokakuuta 1954 Písek, Tšekkoslovakia) on tšekkiläinen entinen jääkiekkopuolustaja ja -valmentaja, joka toimii nykyisin Tšekin Extraliigan HC Mountfield České Budějovicen toimitusjohtajana.

Ura
---

### Pelaajaura

Joun pelasi pitkään kotimaassaan HC České Budějovicenn joukkueessa, jota hän edusti vuosina 1972–1985. Joun siirtyi kaudeksi 1986–1987 Suomeen ja I-divisioonajoukkue KooKoon riveihin. Hän ei saavuttanut suurta suosiota joukkueen fanien keskuudessa, mutta kuului päävalmentaja Reino Ruotsalaisen luottopelaajiin.

Joun oli KooKoossa pelatessaan jo uransa loppupuolella ja hänellä oli takanaan kolme polvileikkausta. Joun oli nostamassa joukkuetta SM-liigaan kaudeksi Jääkiekon SM-liigakausi 1987–1988, joka jäi hänen viimeisekseen pääsarjatasolla. Kauden 1988–1989 Joun pelasi vielä Saksan toiseksi korkeimmalla sarjatasolla 2. Bundesligassa ja EHC 80 Nürnbergin joukkueessa. Hän oli tehoilla 14+30=44 joukkueen tehokkain puolustaja.

### Valmentajana ja toimitusjohtajana

Tammikuusta 1990 kevääseen 1993 Joun valmensi HC České Budějovicea Tšekkoslovakian jääkiekkoliigassa. Hän valmensi myös Saksan kolmanneksi korkeimmalla sarjatasolla Oberligassa Adendorf EC:tä kauden 2000–2001.

Kaudeksi 2004–2005 Joun siirtyi HC České Budějovicen toimitusjohtajaksi ja on hoitanut virkaa tuosta lähtien. Joukkue pelasi hänen ensimmäisen kautensa 1. Národní Hokejová Ligassa, mutta nousi Extraliigaan keväällä 2005.

Lähteet
-------

* František Joun The Internet Hockey Databasessa (englanniksi)
* František Joun Eurohockey-sivustolla (englanniksi)
* František Joun *Elite Prospects*. Everysport Media Group AB.  (englanniksi)

### Viitteet

1. 1 2 3 4  HC Mountfield | Team | Management (tšekiksi)
2. 1 2  Mikkola, Miikka: Loistavat Karpov ja Leavins  4.11.2005. Jatkoaika.com. Viitattu 7.12.2011.
3. 1 2  HockeyDB
**Ruiskumestarin talo** (ruots. *Sprutmästarens gård*) on Kruununhaassa sijaitseva, viimeistään vuonna 1818 valmistunut puurakennus, joka on Helsingin kantakaupungin vanhin paikallaan pysynyt puutalo. Ruiskumestarina toiminut Alexander Wickholm osti sen asunnoksi perheelleen vuonna 1859. Talo on yksi Helsingin kaupunginmuseon toimipaikoista, ja se on entisöity esittelemään 1860-luvun virkamiesperheen kotielämää. Kiinteistöön kuuluu yksikerroksinen päärakennus ja piharakennus, mutta aikanaan tontilla oli myös talli, navetta, vaunu- ja puuvaja. Nämä rakennukset purettiin vuonna 1905 ja niiden tilalle rakennettiin kolmikerroksinen kivitalo. Piharakennusta on käytetty niin saunana, leivintupana kuin asuinhuoneina. Alun perin päärakennus oli maalattu punamullalla, mutta Wickholmin ostaessa talon se oli jo maalattu okrankeltaiseksi.

Signe Branderin vuonna 1907 kuvaama sisäpiharakennus.
Alun perin Ruiskumestarin talon rakennutti merimiehen leski Kristina Wörtin. Työt käynnistyivät aikana, jolloin Helsinkiä rakennettiin muutoinkin kiivaasti. Muun muassa Keisarillinen Suomen Senaatti päätettiin rakentaa tuolloin Kruununhakaan. Helsingistä oli tullut Suomen pääkaupunki kuusi vuotta aiemmin vuonna 1812. Ruiskumestari Alexander Wickholm osti rakennuksen Kristina Wörtiniltä vuonna 1859. Tontti rakennuksineen säilyi Wickholmin suvussa vuoteen 1974, jolloin ruiskumestarin tyttärentytär Martta Bröyer myi sen Helsingin kaupungille. Museo avattiin yleisölle 1980. Sitä ennen se peruskorjattiin 1978-1980. Peruskorjauksen suunnitteli Helsingin kaupungin rakennusviraston arkkitehti Aino Tandefelt-Laurila.

Keväällä 2016 talon runko korjattiin perinteisiä hirsirakennusmenetelmiä noudattaen. 1970-luvun remontissa tuulettuva rossipohja purettiin, mutta uudessa remontissa se rakennettiin uudestaan. Museo avattiin jälleen vuonna 2017.

Lähteet
-------

1. 1 2  Ruiskumestarin talo *Helsingin kaupunginmuseo*. Viitattu 26.11.2105.
2. ↑  Mausteet tuoksuvat Ruiskumestarin talossa *www.rakennusperinto.fi*.  Arkistoitu 10.12.2013. Viitattu 26.11.2015.
3. 1 2 3  Ruiskumestarin talo - Museorakennuksen historiaa *www.hel.fi*.  Arkistoitu 26.11.2015. Viitattu 26.11.2015.
4. ↑  Ruiskumestarin talo. (Arkistoitu – Internet Archive) Finna.fi

Aiheesta muualla
----------------

* Kuvia tai muita tiedostoja aiheesta **Ruiskumestarin talo** Wikimedia Commonsissa

* Ruiskumestarin talo kaupunginmuseon sivuilla

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Ruiskumestarin talo (Q15280777)ohje |
| --- |
|  |
| esiintymä kohteesta | talo, museo |
|  |
| valtio | Suomi |
|  |
| sijaitsee hallinnollisessa yksikössä | Helsinki |
|  |
| sijainti | Kruununhaka |
|  |
| katuosoite | Kristianinkatu 12, 00170 Helsinki, Kristianinkatu 12 |
|  |
| koordinaatit | 60°10′32″N 24°57′21″E﻿ / ﻿60.17553°N 24.95595°E﻿ / 60.17553; 24.95595 |
|  |
|  |

 |
Östbon kihlakunnan sijainti Smålandin maakunnan kartalla.
**Östbon kihlakunta** (ruots. *Östbo härad*) oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 538,28 neliökilometriä ja asukasluku 20 795 henkeä. Kihlakuntaan kuuluneet kunnat olivat Kärda, Hånger, Värnamon maalaiskunta, Tånnö, Voxtorp, Rydaholm, Gällaryd, Fryele, Hagshult, Kävsjö, Åker, Tofteryd ja Byarum.

Kihlakunnan tuolloisista kunnista Byarum, Tofteryd, Hagshult ja Åker kuuluvat nykyään Vaggerydin kuntaan, Kävsjö kuuluu Gnosjön kuntaan ja muut Värnamon kuntaan.

Lähteet
-------

1. ↑  I. Areal och folkmängd inom särskilda förvaltnings­områden m.m. befolk­nings­agglomera­tioner (PDF) (Tab. 1. Areal, folkmängd efter kön och civilstånd samt folkmängdstäthet i kommuner, församlingar, municipalsamhällen, härad och län den 31 december 1945, enligt indelningen den 1 januari 1946) *Folkräkningen den 31 december 1945*.  24.3.1947. SCB: Historisk statistik:  Statistiska centralbyrån. Viitattu 3.10.2015. (ruotsiksi)
**Raivydas Stanys** (s. 3. helmikuuta 1987 Sodeliai, Rokiškisin kunnallispiiri, Panevėžysin lääni, Liettua) on liettualainen korkeushyppääjä.

Stanys karsiutui loppukilpailusta Pekingin alle 20-vuotiaiden MM-kilpailuissa 2006 ja jäi ilman tulosta alle 23-vuotiaiden EM-kilpailuissa Debrecenissä 2007. Hän karsiutui Torinon EM-hallikilpailuissa 2009 ja oli samana vuonna kahdeksas alle 23-vuotiaiden EM-kilpailuissa Kaunasissa. Hän sijoittui 2011 Shenzhenin universiadeissa viidenneksi ja karsiutui loppukilpailusta Daegun MM-kilpailuissa.

Stanys sai hopeaa Helsingin EM-kilpailuissa 2012 ennätyksellään 231 cm. Lontoon olympialaisissa hän karsiutui loppukilpailusta. Kazanin universiadeissa 2013 hän sijoittui seitsemänneksi.

Stanys on voittanut Liettuan-mestaruuden ulkoradoilla 2008, 2009 ja 2011 sekä sisäradoilla 2007, 2008, 2009, 2010, 2011, 2012 ja 2013. Sisärataennätyksensä 225 hän hyppäsi Kaunasissa helmikuussa 2009.

Lähteet
-------

1. ↑  Raivydas Stanys *sports-reference.com*.  Arkistoitu 12.7.2017. Viitattu 29.3.2013. (englanniksi)
2. 1 2 3 4  Raivydas Stanys *tilastopaja.org*. Viitattu 10.7.2013. (englanniksi)[vanhentunut linkki]


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Charkhi Dadrin lento-onnettomuus** tapahtui tiistaina 12. marraskuuta 1996 kello 18.40, kun laskussa ollut Kazakstan Airlinesin lento 1907 törmäsi nousussa olleeseen Saudi Arabian Airlinesin lentoon SV763. Yhteensä 349 ihmistä menetti henkensä. Kyseessä on historian pahin ilmassa tapahtunut lentokoneiden yhteentörmäys. Se on kaikista lento-onnettomuuksista kolmanneksi pahin: tuhoisampia ovat olleet vain Teneriffan lento-onnettomuus vuonna 1977 ja Japan Airlinesin lento 123 vuonna 1985.

Lennot
------

### Ennen törmäystä

Lento 763 lähti Delhistä kello 18.32 nousten lentopinnalle 100, jolloin lennonjohto antoi koneelle luvan nousta pinnalle 140. Lento 1907 raportoi olevansa noin 119 kilometrin päässä kentästä. Koska lento 1907 lähestyi vastapäätä, lennonjohto käski lennon 763 pitää lentopinta 140 ja odottaa. Lennon 1907 ollessa 74 kilometrin päässä kentästä lennonjohto käski konetta pitämään pinta 150 varoittaen liikenteestä suoraan edessä. Myöhemmin lennonjohto varoitti uudelleen liikenteestä 20,9 kilometrin päässä, saamatta vastausta. Lento 1907 laskeutui 4 350 metriin ja sekuntien päästä 93 metriä alemmas.

### Törmäys

Lennon 1907 perämies ja lentomekaanikko käskivät kapteenia nousemaan. Kone ei ehtinyt nousta, ja törmäsi lennon 763 perään vasemmalta puolelta. Molemmat koneet putosivat pellolle. Neljä ihmistä selvisi lennolta 763 ja kaksi lennolta 1907. Kaikki kuusi ihmistä menehtyivät myöhemmin.

Onnettomuuden syy
-----------------

Onnettomuuden aiheutti lennon 1907 luvaton laskeutuminen määrätyn lentopinnan alle, sekä epäonnistuminen nostaa konetta ennen törmäystä. Tämä johtui kapteenin heikoista englannintaidoista.

Lähteet
-------

1. 1 2 3  Accident descripion *Aviation Safety Network*.  12.11.1996.  (englanniksi)
2. 1 2 3  Accident description *Aviation Safety Network*.  12.11.1996.  (englanniksi)
3. ↑  Sight Unseen *Youtube*. Viitattu 3.6.2016. (englanniksi)
4. ↑  Historian kolme pahinta lentoturmaa *Tieku.fi*. Viitattu 18.1.2018.
Itä-Götanmaan maakuntavaakuna Östanstångin ja Västanstångin vaakunoiden yläpuolella teoksessa *Suecia antiqua et hodierna* vuodelta 1696.
**Östanstång** ja **Västanstång** ovat kaksi aluetta Itä-Götanmaan maakunnassa Ruotsissa. Niiden välisenä rajana oli Stångån-niminen joki ja pohjoisemmassa rajana toimivat Roxen-järvi ja Motalanvirta.

*Östanstång* ulottui Stångånilta itään rannikkoa kohti, mutta ei kuitenkaan ulottunut Itämereen asti. Siihen kuuluivat Norrköpingin ja Söderköpingin kaupungit sekä yhdeksän kihlakuntaa, jotka olivat Åkerbon kihlakunta, Bankekindin kihlakunta, Skärkindin kihlakunta, Östkindin kihlakunta, Lösingin kihlakunta, Memmingin kihlakunta, Bråbon kihlakunta, Hammarkindin kihlakunta ja Björkekindin kihlakunta.

*Västanstång* kattoi alueen Stångånista länteen. Siihen kuuluivat Linköpingin, Vadstenan ja Skänningen kaupungit ja yhdeksän kihlakuntaa, jotka olivat Hanekindin kihlakunta, Valkebon kihlakunta, Vifolkan kihlakunta, Göstringin kihlakunta, Lysingin kihlakunta, Dalin kihlakunta, Askan kihlakunta, Bobergin kihlakunta ja Gullbergin kihlakunta.

Magnus Vaasa oli Västanstångin herttua Vadstenan linnassa.

Vaakunat
--------

Alueiden vaakunoista on useampi versio. Östanstångin vaakunassa käytetään joko punaista tai sinistä. Västanstångin vaakunassa esiintyy joko lohikäärme tai lindorm-olento. Västanstångin vaakunan ruusut voivat olla myös sinisiä.

* ÖstanstångÖstanstång
* ÖstanstångÖstanstång
* VästanstångVästanstång
* VästanstångVästanstång

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Östanstång
*Tämä artikkeli käsittelee ylläpito- ja varastointikeskusta. Varikko on myös kilpa-autojen huoltopaikka autourheilussa.*
**Varikko** on kaluston ja materiaalin ylläpitoon, huoltoon, varastointiin ja jakeluun keskittynyt yksikkö tai laitos. Varikot (engl. *depot*) ovat yleisiä mm. armeijoiden organisaatioissa.

Varikoilla tehdään perusteellisempia huoltotoimenpiteitä esim. ajoneuvoille ja varusteille kuin pienemmissä korjaamoissa. Ne ovat lähes aina samalla merkittäviä logistiikkakeskuksia. Armeijoiden varikoiden erikoistehtävä on lisäksi kaluston ja varusteiden muuntaminen sotavarusteiksi, esim. naamiointivärillä maalaten tai rakennetta vahvistamalla.
Joskus sotilasvarikot voivat vastata myös hankintaketjusta sekä varusteiden hylkäämisestä, romuttamisesta ja mahdollisesta huutokauppaamisesta. Osalla varikoista suoritetaan ammusten lataamista.
Varastointi ja jakelutoiminnot kohdistuvat sekä käyttö- että kulutusmateriaaliin.

Liikennevälinevarikot
---------------------

Varikoita ovat myös bussi-, juna- ja metrovarikot, Suomessa mm. Pasilan ratapihaan liittyvä Ilmalan varikko ja Roihupellon metrovarikko Helsingissä sekä Koivurannan linja-autovarikko Konnevedellä ja Paunun ExpressBus-bussivarikko Tampereen Nekalassa.

Nykyisiä ja entisiä varikkoja Suomen puolustusvoimissa
------------------------------------------------------

* Keuruun varikko (Keuruun pioneerivarikko)
* Ajoneuvovarikko
* Lylyn viestivarikko (Lylyn varikko)
* Panssarivarikko
* Lentovarikko
* Suojeluvarikko
* Talousvarikko
* Lääkintävarikko
* Lievestuoreen varikko
* Iisalmen asevarikko
* Haapajärven varikko (Haapajärven asevarikko)
* Asevarikko 2, Nastola
* Asevarikko 3, Vammala (Tyrvää)
* Sääksjärven asevarikko
* Tervolan varikko
* Kuopion asevarikko
* Ähtärin varikko (Ähtärin asevarikko)
* Parkanon varikko (Parkanon pioneerivarikko)

Katso myös
----------

* Ilmalan varikko
* Millog Oy
Ihalan Portti
**Ihala** on Raision suurimpia kaupunginosia. Sen asuntokanta on pääosin omakotitalovoittoista. Ihalassa toimii muun muassa Ihalan koulu sekä sen alaisuudessa toimiva kaksiluokkainen Konsan koulu. Ihalassa on myös suosittu urheilukenttä, jossa harjoittelevat ja pelaavat monet jalkapallojoukkueet. Ihalassa on K-Market-päivittäistavaraliike, baari sekä parturi-kampaamoita. Ihalassa toimii myös päiväkoti, yksityis(koti)päiväkoteja ja muutama tehdas.

Ihalasta on Raision keskustaan matkaa runsas pari kilometriä. Turun seutuliikenteen Fölin bussit 220 ja 221 pysähtyvät Ihalassa.

Ihalassa on tehty merkittäviä arkeologisia kaivauksia Ihalan koulumäen ristiretkiaikaisessa kalmistossa sekä läheisellä Mullin asuinpaikalla. Ihalan kalmisto on puhtaasti kristillinen, ja epäillään, että Raision 1300-luvulla rakennetun harmaakivikirkon edeltäjä olisi sijainnut juuri Ihalan kansakoulun paikalla, mutta todisteet puolesta tai vastaan ovat joko kansakoulun alla tai tuhottu sitä rakennettaessa. 

Ihala on entinen työväkipainotteinen alue, jonka asukkaista merkittävä osa kävi työssä läheisellä Turun puoleisella Wärtsilän telakalla. 1950–1980-luvuilta tilanne on muuttunut siten, että alueelle on rakennettu isoja ja kallishintaisia omakotitaloja usein Turustakin muuttaneiden hyvätuloisten ja/tai varakkaiden myötä. Nykyään Ihalan asuntojen arvostus on Raision korkeimpia, johtuen osin Turun läheisyydestä (n. 6 km Kauppatorille) kuten myös jo mainitusta omakotitalovaltaisuudesta sekä yhdistäen tietynlaisen luonnonläheisyyden hyvien liikenneyhteyksien sekä palvelujen saavutettavuuden suhteen.

Vuonna 2015 Ihalan väkiluku oli 2 341 asukasta eli 9,6 prosenttia koko Raision väestöstä. *lähde?* Ihalan kaupunginosaan kuuluu pienkaupunginosia, kuten Polusmäki ja Konsa.

Lähteet
-------

* Kivikoski Ella, Oja Aulis et al: *Raision historia I*. Raision historiatoimikunta, 1960. (sid.).
* Mäntylä R. A.: *Raision historia II*. Raision historiatoimikunta, 1965. (sid.).

### Viitteet

1. ↑   Kivikoski Ella, Oja Aulis et al: *Raision historia I*, s. 34. Raision historiatoimikunta, 1960. (sid.).

  

Raision vaakunaRaision kaupunginosat

|  |  |
| --- | --- |
| Länsi-Raisio | Kaanaa · Tikanmaa · Paikkari · Nuorikkala · Pirilä |
| Keski-Raisio | Ihala · Vaisaari · Varppeenseutu · Kerttula · Somersoja · Inkoinen |
| Itä-Raisio | Kuloinen · Mahittula · Kuninkoja |
**Menneisyyden haamut** (engl. *Merchant of Death*) on vuonna 1997 ensi-iltansa saanut yhdysvaltalainen toimintaelokuva, jonka ohjasi Yossi Wein ja käsikirjoittivat David Sparling, sekä Danny Lerner, joka oli myös mukana elokuvan tuottajana. Pääosaa esitti Michael Paré.

Juoni
-----

**Varoitus:  Seuraava kirjoitus paljastaa yksityiskohtia juonesta.**
23 vuotta sitten 6-vuotias nykyinen Portlandin poliisi Jim Randall näki vanhempiensa ja siskonsa murhan. Nyt Randall yrittää pysäyttää huumejengin, jota johtaa Panella, jonka palkkamurhaajat Velazquez ja Birch murhasivat Randallin perheen 23 vuotta sitten. Erään tehtävän aikana toinen poliisi keskeyttää Randallin pahat aikeet, jonka seurauksena hänen pomonsa Sam Washburn käskee Randallin psykiatriseen terapiaan. Randallin terapia istunnot johtavat muistojen virtaavan selkeämmin hänen mieleensä, jotka pian astuvat todelliseksi. Myöhemmin hän saa selville Washburnin olleen mukana juonessa ostaa Randallin perheen maatilan. Washburnin kuoleman jälkeen hänen vaimonsa antaa Randallille kansion, jonka jäljet johtavat Hyperion Export -yhtiön jäljille, jota johtaa kaupungin entinen pormestari Canning. Randall päättää kostaa perheensä murhaajille tietäen tarkalleen kenen perään mennä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Michael Paré  | … |  Jim Randell
  |
|  Linda Hoffman  | … |  Maggie Winters
  |
|  Simon Jones  | … |  Will 'Flash' Gordon
  |
|  Justin Illusion  | … |  Walter
  |
|  Anthony Fridjohn  | … |  Canning
  |
|  Tony Caprari  | … |  Velazquez
  |
|  Michael McGovern  | … |  Sam Washburn
  |
|  Greg Melvill-Smith  | … |  Anthony Birch
  |
|  Deon Stewardson  | … |  Harv Bennet
  |
|  Frank Notaro  | … |  Panella
  |
|  Frank Norton  | … |  Pope
  |
|  Michael Brunner  | … |  Jim Randell 6-vuotiaana
  |

Julkaisut
---------

Elokuva julkaistiin DVD:lle Yhdysvalloissa 31. toukokuuta 2005.

Lähteet
-------

1. ↑  Merchant of Death (1997) *rottentomatoes* Viitattu 10.5.2012 (englanniksi)
**Le Tigre** on yhdysvaltalainen yhtye, jonka musiikki on sekoitus punkia, elektroa ja new wavea. Le Tigre tunnetaan erittäin poliittisista, feministisistä sanoituksista. Yhtyeen biisi Deceptacon on tunnettu myös Girl Skateboardsin elokuvasta "Yeah Right"

Historia
--------

Alkuperäisenä suunnitelmana oli, että Le Tigre sekoittaisi riot grrrlin politiikkaa ja feminismiä hauskoihin sampleihin ja lo-fi-biitteihin. Yhtye itse julisti olevansa "underground elektro-feministisiä performanssitaiteilijoita" yhdistäen esiintymisissään visuaalisuutta, musiikkia ja tanssia.

Yhtyeen perustivat vuonna 1998 Johanna Fateman ja Kathleen Hanna, joka oli aiemmin ollut Bikini Kill -yhtyeen laulaja. Mukana oli myös JD Samson, josta tuli yhtyeen varsinainen jäsen, kun Sadie Benning jätti yhtyeen ennen *Feminist Sweepstakes* -albumin nauhoittamista vuonna 2001. JD oli työskennellyt aiemmin yhtyeen roudarina ja Benningin diakuvien koneenkäyttäjänä ensimmäisen albumin aikaisissa live-esiintymisissä. JD on merkittävä homoseksuaalien oikeuksien puolustaja, ja poiminnat "New Kicks" -kappaleessa ovat tosiasiallisesti mielenosoituksesta, jonka JD itse nauhoitti. Kathleen on aktiivinen seksuaalisen hyväksikäytön vastustaja.

"Hot Topic" -kappale yhtyeen ensimmäisellä albumilla on kunnianosoitus kaikille kuvataiteilijoille, muusikoille, kirjailijoille, feministeille ja muille, jotka ovat inspiroineet heitä. Näitä ovat esimerkiksi Yoko Ono, Cibo Matto, Aretha Franklin, Vaginal Davis, Yayoi Kusama, John Cassavetes, Sleater-Kinney, Billy Tipton, James Baldwin ja Jean Genet. Vastaavasti kappale "FYR" *Feminist Sweepstakes* -albumilta on kunnioituksenosoitus asioille, jotka tuotiin esiin Shulamith Firestonen *Fifty Years of Ridicule'*ssa hänen vuonna 1970 julkaistussa feministisessä teoksessaan *The Dialectic of Sex*.

Le Tigren kaksi ensimmäistä levytystä julkaisi riippumaton levy-yhtiö Mr. Lady Records, jota pyörittävät The Butchiesin Kaia Wilson ja taiteilija Tammy Rae Carland. *Feminist Sweepstakes* (2001) tuli ulos Chicks on Speedin levy-yhtiön kautta. *This Island* -albumi (2004) oli Le Tigren ensimmäinen suurella yhtiöllä (Universal/Strummer). The Carsin Ric Ocasek tuotti sille yhden kappaleen, "Tell You Now". Vielä Universalin kanssa tehdyn sopimuksen jälkeenkin Le Tigre jatkoi työskentelyä itsenäisten levy-yhtiöiden kanssa. Vuonna 2005 he julkaisivat *This Island Remixes* -äänitteen Chicks on Speedin kanssa.

Vuoden 2007 alusta yhtye päätti jäädä pitkälle tauolle.

Diskografia
-----------

### Albumit

* *Le Tigre* (1999)
* *Feminist Sweepstakes* (2001)
* *This Island* (2004)

### EP:t

* *From the Desk of Mr. Lady* (2001)
* *This Island Remixes Volume 1*
* *This Island Remixes Volume 2*

### Singlet

* Hot Topic (1999)
* Remix (2003)
* Standing in the Way of Control (yhdessä The Gossipin kanssa, 2005)

Aiheesta muualla
----------------

* Le Tigren viralliset kotisivut (englanniksi)
* Le Tigre Myspacessa (englanniksi)
* Le Tigre Last.fm:ssä (englanniksi)
Pitkäsaari

|  |  |
| --- | --- |
| Muut nimet | 
Långholm |
| Sijainti | 
60°8′42.00″N, 24°45′36.00″E, EspooUusimaaSuomi |
| Merialue | 
Suomenlahti, Itämeri |
| Pinta-ala | 
0,018 km² |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Pitkäsaari** (ruots. *Långholm*) on saari Espoon Matinkylässä Ison Vasikkasaaren ja Matinkylän manneralueen välissä. Sen kaakkois–luoteissuuntainen pituus on noin kolmanneskilometri. Pitkäsaaren ja Matinkylän manneralueen välissä on Nokkalaströmmen. Pitkäsaaren ja Ison Vasikkasaaren välissä puolestaan on Temppelinsalmi, joka on saanut nimensä Ison Vasikkasaaren luoteisosaan rakennetusta kreikkalaistyylisestä temppelistä. Pitkäsaaren lounaispuolella sijaitsee Buguholm. Koillisessa sijaitsee Brändholmin saari, joka on kasvanut lähes kiinni mantereeseen.

Lähteet
-------

1. ↑  Pitkäsaari Espoon opaskartalla

Aiheesta muualla
----------------

* Tiedostopalvelu.maanmittauslaitos.fi
* Långholm, Uusimaa, Finland — Sunrise, Sunset, and Daylength
**Christina Dahlblom** (s. 1978) on hallitusammattilainen, yrittäjä ja kauppatieteiden tohtori Svenska Handelshögskolanista. Hän on toiminut mm. mainostoimisto Miltton Sparks Oy:n toimitusjohtajana ja Miltton Groupin osakkaana. Dahlblom on toiminut mm. seuraavien organisaatioiden hallituksissa: Stiftelsen Svenska handelshögskolan, EQ Oyj, Oy Transmeri Ab ja Aktia Oyj.  Nykyisin hän on aktiivinen mm. Viking Line Abp:n sekä GoGolfin hallituksessa. Lisäksi hän on toiminut RKP:n varapuheenjohtajana.

Lähteet
-------

1. ↑  Christina Dahlblom *Directors’ Institute Finland*.  Arkistoitu 16.7.2021. Viitattu 16.7.2021.
2. ↑  Bloomberg - Are you a robot? *www.bloomberg.com*. Viitattu 16.7.2021.
3. ↑  "Kokenut hallitusammattilainen Christina Dahlblom GoGolfin hallitukseen(...)" *gogolf.fi*. Viitattu 11.2.2022.
4. ↑  Katarina Koivisto: Christina Dahlblom ny i Vikings styrelse *www.hbl.fi*. Viitattu 16.7.2021. (ruotsiksi)
5. ↑  RKP vaihtoi kaikki varapuheenjohtajansa *Yle Uutiset*. Viitattu 16.7.2021.
Menkesin tautia sairastava lapsi
**Menkesin tauti** on X-kromosomissa peittyvästi periytyvä kuparimetabolian häiriö, joka aiheuttaa muun muassa etenevää hermostorappeumaa, sidekudospoikkeavuuksia, ihon kuivuutta, kehitysvammaisuutta sekä harva-, karkea- ja haurashiuksisuutta. Se ilmenee lähinnä miehillä; naiset yleensä kantavat taudin aiheuttavia ATP7A-geenin mutaatioita ilman oireita. Poikkeustapauksissa myös naisia on sairastunut.

Menkesin tauti vaikuttaa moneen elinjärjestelmään ja on usein vaikea-asteinen. Tietyt mutaatiot voivat kuitenkin aiheuttaa vähäoireisempia tautimuotoja. Jos lapsella on Menkesin tauti, käynnistyy synnytys usein ennenaikaisesti. Vastasyntyneellä voi ilmetä monia oireita, kuten päänahan alaisia verenpurkaumia, spontaaneja murtumia, keltaisuus, hypotermia, hypoglykemia ja syömisvaikeus. Joskus ensimmäiset oireet ilmenevät vasta 1–2 kuukauden iässä hiusten poikkeavuuksina. Imeväisiässä tyypillisiä ovat hidastunut pituuskasvu, niukka syöminen, oksentelu ja ripuli. Menkesin tautiin liittyvät motoriikan ongelmat etenevät asteittain, ja samalla ilmenee epilepsiaa. Varhaisessa Menkesin taudissa lihasjänteys on usein heikentynyt, mutta myöhemmin ilmenee tämän sijaan spastisuutta ja ääreisosien heikkoutta.

Menkesin taudin diagnoosi voidaan vahvistaa vasta geenitestillä. Tautia aiheuttavia mutaatioita on monia, joten selvittely voi olla aikaavievää. Menkesin taudin ennuste on huono ja tyypillistä on sen johtaminen kuolemaan varhaislapsuudessa. Englanniksi nimellä "occipital horn syndrome" tunnettu tautimuoto kuitenkin aiheuttaa lievemmän neurologisen taudinkuvan ja todetaan usein vasta 5–10-vuotiaalla. Eräillä potilailla on kuvattu Menkesin taudin yhteydessä keuhkoahtauma, virtsarakon divertikkeli, kaulan kasvaimia ja kortikaalinen sokeus. Vastasyntyneillä on Menkesin taudin ilmaantuvuudeksi havaittu Euroopassa noin 1/300 000 ja Japanissa 1/360 000. Australiassa on kuvattu ilmeisesti perustajavaikutuksen johdosta poikkeuksellisen suuri ilmaantuvuus väliltä 1/50 000–100 000.

Menkesin tauti on parantumaton, mutta varhain aloitettu parenteraalinen kupari-histidiinilisä voi pidentää elinikää ja vähentää neurologisia oireita. Menkesin taudin kuvasi ensimmäisenä vuonna 1962 John Menkes.

Lähteet
-------

1. 1 2 3 4 5 6  Menkes Disease National Organization for Rare Disorders, viitattu 23.6.2023
2. 1 2 3 4 5  Menkesin tauti (Orphanet) Terveyskirjasto, viitattu 23.6.2023
3. ↑  Menkes Syndrome ScienceDirect, viitattu 23.6.2023
Sundancen elokuvajuhlan valomainos elokuvateatterin sisäänkäynnillä. Kuva vuodelta 1993.
**Sundancen elokuvajuhlat** (engl. *Sundance Film Festival*) on elokuvajuhla, joka järjestetään vuosittain Park Cityn kaupungissa Utahissa, Yhdysvalloissa. Tapahtuma luetaan merkittävyydeltään samaan joukkoon Cannesin, Venetsian, Berliinin ja Toronton elokuvajuhlien kanssa.

Elokuvajuhlat järjestettiin ensimmäisen kerran syyskuussa 1978 Salt Lake Cityssä, tuolloin nimellä **Utah/US Film Festival**. Sydney Pollackin puolittain vitsinä esittämän ehdotuksen perusteella vuoden 1980 tapahtumaa päätettiin lykätä tammikuulle 1981 ja järjestää se Park Cityn talviurheilukaupungissa useampien kävijöiden houkuttelemiseksi.

Vuonna 1985 elokuvajuhlien järjestäjätahoksi tuli Sundance Institute, mutta tapahtuman nimi vaihtui Sundancen elokuvajuhliksi vasta vuonna 1991. Robert Redfordin perustama Sundance Institute ja siten myös elokuvajuhlat saivat nimensä Sundance Kidiltä, jota Redford esitti vuoden 1969 elokuvassa *Butch ja Kid – auringonlaskun ratsastajat*.

Jenni Toivoniemen *Treffit* voitti Sundancen elokuvajuhlien kansainvälisen lyhytelokuvakilpailun vuonna 2013. Saamelaisen Marja Helanderin *Eatnanvuloš Lottit – Maan sisällä linnut* (2018) otti osaa Sundancen lyhytelokuvakilpailuun vuonna 2018. Ohjaaja Teemu Niukkasen ja käsikirjoittaja Antti Toivosen *Saatanan kanit* nähtiin ensi-illassa Sundancen festivaalilla 2017. Niukkasen ja Toivosen lyhytelokuva *Onko sulla nälkä?* otti osaa lyhytelokuvien kilpasarjaan 2019.

Sundancen elokuvajuhlilla esitetään tammikuussa 2022 kolme suomalaista elokuvaa: Alli Haapasalon *Tytöt tytöt tytöt*, Hanna Bergholmin *Pahanhautoja* sekä Tania Andersonin dokumentti *The Mission*. Niistä Haapasalon elokuva on valittu kansainväliseen kilpasarjaan.

Lähteet
-------

1. 1 2  Craig, Benjamin: History of the Sundance Film Festival *Sundance – A Festival Virgin’s Guide*. Cinemagine Media Limited.  Arkistoitu 19.5.2016. Viitattu 6.9.2015. (englanniksi)
2. ↑  Friedman, Megan: Sundance Film Festival *Time*.  27.1.2010. Viitattu 8.4.2017. (englanniksi)
3. ↑  Suomalainen lyhytelokuva Treffit voitti Sundancessa *Suomen elokuvasäätiö*.  23.1.2013.  Arkistoitu 15.12.2019. Viitattu 15.12.2019.
4. ↑  Marja Helanderin lyhytelokuva valittiin Yhdysvaltojen merkittävimpinä pidetyille elokuvajuhlille *Yle Uutiset*. Viitattu 15.12.2019.
5. ↑  Saatananpalvojanaapurit tekevät Suomea tunnetuksi arvostetulla elokuvafestivaalilla Yhdysvalloissa *Yle Uutiset*. Viitattu 15.12.2019.
6. ↑  Suomalainen lyhytelokuva valittiin Yhdysvaltain merkittävimpiin kuuluvan elokuvafestivaalin kilpasarjaan yli 10 000 elokuvan joukosta *Yle Uutiset*. Viitattu 15.12.2019.
7. ↑  Arvostetuille elokuvajuhlille on valittu peräti kolme suomalaista elokuvaa, Yle.fi, uutiset 9.12.2021, viitattu 11.12.2021

Aiheesta muualla
----------------

* Kuvia tai muita tiedostoja aiheesta **Sundancen elokuvajuhlat** Wikimedia Commonsissa

* Virallinen sivusto (Arkistoitu – Internet Archive) (englanniksi)
Katalonialaisen kokoon kehityn pitkänsiiman koukut.
**Pitkäsiima** on seisova kalastuspyydys. Pitkäsiima koostuu *selkäsiimasta* ja siitä lähtevistä *tapseista* eli tapsisiimoista. Tapsin päässä on *koukku*, johon tulee syötti. Tapsit ovat tavallisesti vajaan metrin mittaisia ja niitä on kiinni selkäsiimassa ehkä 3–5 metrin välein. Siiman pituus ja koukkumäärä voi vaihdella suurestikin, paristakymmenestä yli sataan koukkuun.

Syöttinä voi olla matoja, jolloin on kyseessä matosiima, tai täkykaloja, jolloin on kyseessä täkysiima. Matosiimalla pyydetään esimerkiksi lahnaa ja ahventa. Täkysiimalla pyydetään kuhaa, haukea ja ankeriasta. Monet käyttävät samassa siimassa sekä matoja että täkyjä.

Ajosiima, jolla pyydetään lohta merialueella, on myös pitkäsiima.

Siiman laskutapa vaihtelee pyydettävän kalalajin mukaan. Mikäli pyydetään lahnaa lasketaan matosiima pehmeäpohjaiseen paikkaan noin parimetriseen veteen aivan pohjaan, kun taas ahventa matosiimalla pyydettäessä siima yleensä viritetään kohoin kulkemaan vuoroin pohjassa ja pinnassa. Kuhaa pyydetään syvänteen päällä kelluvalla pohjaan ankkuroidulla täkysiimalla, tai kuhien kulkureitille lasketulla pohjasiimalla.
**Ponza** (ital. *Isola di Ponza*) on Tyrrhenanmerellä Italian länsirannikolla sijaitseva kallioinen saari. Ponza on saariryhmän väkirikkain ja suurin saari, jonka mukaan koko saariryhmä on nimetty. Muita saariryhmän saaria ovat Ponzan lähellä sijaitsevat Palmarola, Gavi ja Zannone, ja idempänä sijaitsevat Ventotene ja Santo Stefano. Lähisaariensa kanssa Ponza muodostaa Ponzan kunnan. Saarelta on lauttayhteys mantereelle muun muassa Formiaan ja Napoliin. Ponza on suosittu turistikohde roomalaisten ja napolilaisten keskuudessa.

Maantiede
---------

Ponza on pitkulainen ja kapea. Saaren korkein kohta on Monte Guardia, joka sijaitsee saaren eteläosassa.

Historia
--------

Antiikin aikana saari tunnettiin nimellä *Pontia*. Saarella on ollut asutusta neoliittiseltä kaudelta asti. Ennen roomalaisia saari oli volskien, etruskien ja kreikkalaisten hallussa. Roomalaiset rakennuttivat Ponzalle huviloita, joiden rauniot ovat vieläkin nähtävissä. Lomapaikan lisäksi saari toimi karkotuspaikkana keisariperheen jäsenille saariryhmään kuuluva Ventotenen lailla. Roomalaisten jälkeen saari kukoisti uskonnollisena ja kaupallisena keskuksena 800-luvulle asti, jolloin saraseenimerirosvot aloittivat hyökkäykset saarelle. Vuoden 1943 kesällä Mussolini oli vangittuna saarella. 

Legendan mukaan Ponza olisi nimetty Pontius Pilatuksen mukaan, mutta tarinalla ei ole totuusperää.

Lähteet
-------

1. ↑  Ponza islands, Britannica
2. 1 2  A guide to Ponza island in Italy
3. ↑  Visit Ponza Visit Ponza.
**Le Raincy** (Fr-Paris--Le Raincy.ogg Kuuntele ääntämys**(ohje)**) on Ranskan kunta Pariisin koillisella esikaupunkivyöhykkeellä noin 13 kilometriä Pariisin keskustasta itäkoilliseen. Se sijaitsee Île-de-Francen hallintoalueella Seine-Saint-Denis’n departementissa ja on Le Raincyn arrondissementin prefektuuri. Vuoden 2012 väestölaskennan mukaan Le Raincyssä oli noin 14 tuhatta asukasta. Kunta on ympäröiviä kuntia pienempi, mutta sen merkitystä kasvattavat muun muassa sen alueelle sijoittuneet monet koulut.

Le Raincyn kunta muodostettiin vuonna 1869 osista Livry-Garganin, Clichy-sous-Bois’n ja Gagnyn kuntia. Le Raincyn naapurikunnat ovat luoteessa Livry-Gargan, koillisessa Clichy-sous-Bois, kaakossa Gagny, etelässä Villemomble ja lännessä Les Pavillons-sous-Bois.

Le Raincyssa on RER-linjan asema Le Raincy – Villemomble – Montfermeil.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: fr:Le Raincy & en:Le Raincy
Ranskalainen yhtye *Pony Pony Run Run*, konsertin jälkeen Arlesissa vuonna 2009.
**Pony Pony Run Run** on Angersista kotoisin oleva ranskalainen power pop-yhtye, joka perustettiin Nantesissa vuonna 2003.*lähde?* Yhtyeen kokoonpano on kolme jäsentä, joiden nimet ovat yksinkertaisesti "G" (kitara/laulu), "A" (basso) ja "T" (koskettimet).*lähde?* Kaksi alkuperäistä ryhmän jäsentä "S" (kitara/taustalaulu) ja "F" (rummut), jättivät yhtyeen vuonna 2008 ja 2009.*lähde?*

Ryhmä on julkaissut tähän mennessä kaksi studioalbumia sekä kaksi singleä. Debyyttialbumi You Need Pony Pony Run Run julkaistiin 8. kesäkuuta 2009. Ensimmäinen kappale, joka kuuluu albumiin Hey You, julkaistiin saman vuoden syyskuussa. Seuraava single Walking on a Line julkaistiin 2010. Toinen albumi, Pony Pony Run Run julkaistiin 2012.

Diskografia
-----------

### Albumit

* You Need Pony Pony Run Run (2009)
* Pony Pony Run Run (2012)
* Voyage Voyage (2016)

### Singlet

* "Hey You" (2009)
* "Walking on a Line" (2010)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Pony Pony Run Run
**USS Heermann** (runkonumero DD-532) oli Yhdysvaltain laivaston vuonna 1942 vesillelaskettu Fletcher-luokan hävittäjä, joka palveli toisessa maailmansodassa.

Valmistus
---------

*Pääartikkeli: Fletcher-luokka*
Alus tilattiin Bethlehem Shipbuilding Corporationilta San Franciscosta Kaliforniasta, missä köli laskettiin 8. toukokuuta 1942. Alus laskettiin vesille 5. joulukuuta kumminaan Edward B. Briggsin puoliso ja otettiin palvelukseen 6. heinäkuuta 1943 ensimmäisenä päällikkönään Dwight M. Agnew.

Palvelus
--------

San Diegossa järjestettyjen vastaanottotestien ja miehistön koulutuksen jälkeen alus liittyi 21. lokakuuta 1943 Yhdysvaltain 5. laivastoon, joka valmistautui hyökkäämään Gilberteille. Alus saapui 20. marraskuuta Tarawan edustalle kontra-amiraali Harry W. Hillin alaiseen eteläiseen hyökkäysosastoon. Alus upotti tykkitulella pienen keisarillisen Japanin laivaston aluksen laguunissa ja kahtena seuraavana päivänä se tuki tykkitulella maihinnousseita joukkoja. Valtauksen jälkeen alus palasi Pearl Harboriin kunnostettavaksi ja miehistön koulutuksen jatkamiseksi.

Alus lähti 23. tammikuuta 1944 Pearl Harborista suojaten täydennysjoukkoja kuljettavia aluksia. Alus oli Kwajaleinin itäpuolella kontra-amiraali Turnerin yhdistetyn iskujoukon noustessa maihin atollille 31. tammikuuta. Seuranneiden kahden viikon aikana alus partioi Kwajaleinin edustalla ja suojasi saattuetukialuksia, joiden lentokoneet tukivat maihinnousseita joukkoja. Vapauduttuaan operaatiosta alus lähti Eniwetokille, missä se liittyi Japanin ja Parry Islandille maihinnousua valmistelevaan osastoon. Alus tuki Parry Islandille nousseita joukkoja tykkitulella, minkä jälkeen se partioi atollin ympäristössä.

Alus selvisi ainoana hävittäjänä Samarin taistelusta. Sodan jälkeen alus poistettiin palveluksesta 12. kesäkuuta 1946 San Diegossa.

Alus palautettiin 12. syyskuuta 1951 palvelukseen koululaivana. Alus poistettiin uudelleen palveluksesta Bostonissa 20. joulukuuta 1957 ja sijoitettiin reserviin.

### ARA Almirante Brown

Alus luovutettiin 14. elokuuta 1961 Argentiinalle, joka liitti sen laivastoonsa nimellä *ARA Almirante Brown* ja runkonumerolla D-20.

Lähteet
-------

1. 1 2 3 4  DANFS
**Le Tampon** [lə tɑ̃pɔ̃] on kunta ja kaupunki Ranskalle kuuluvalla Réunionin merentakaisella hallintoalueella. Se sijaitsee Réunionin saaren eteläosan sisämaassa ja on saaren neljänneksi suurin kaupunki. Vuoden 2012 väestölaskennan mukaan Le Tamponissa oli 75 631 asukasta.

Kaupungissa on muun muassa tulivuorimuseo ja sieltä järjestetään retkiä läheiselle Piton de la Fournaise‎ -tulivuorelle. Le Tamponissa on yksi Réunionin yliopiston kuudesta kampuksesta, jolla voi opiskella yhteiskunta- ja ympäristötieteitä.

Kaupungin nimi tulee ilmeisesti malagassinkielen sanasta *tampony* tai *tampona*, joka merkitsee näköalapaikkaa josta näkyy kauas.

Lähteet
-------

1. ↑  University of Reunion Island, viitattu 27.1.2015.
2. ↑  Origin of the name of the town, Le Tampon -sivusto, viitattu 27.1.2015.

Aiheesta muualla
----------------

* Kuvia tai muita tiedostoja aiheesta **Le Tampon** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: fr:Le Tampon & en:Le Tampon
**Marraskuu on musta hauta** on Reijo Mäen vuonna 1988 ilmestynyt kolmas Vares-dekkari. Sen julkaisi alun perin Gummerus.

Juoni
-----

Kirjassa yksityisetsivä Vares saa tehtäväkseen seurata Tallinnassa työmatkoilla käyvää liikemiestä, jonka vaimo epäilee tämän olevan uskoton. Vareksen komennuksesta suuri osa kuluu kuitenkin haahuilun, naisseikkailujen ja alkoholinkäytön merkeissä.

Yhteys historiallisiin tapahtumiin
----------------------------------

Vares asuu Viru-hotellissa, jossa KGB salakuuntelee asukkaita. Kirjan tapahtumat sijoittuvat Neuvosto-Viroon, aikaan, jolloin suomalaiset yritykset käyvät bilateraalista kauppaa, turistit juovat halpaa alkoholia, ostavat prostituutiopalveluja, vaihtavat markkoja pimeästi rupliin ja välittävät läntisiä kulutustarvikkeita kuten pankkien mainospipoja paikallisille, hallinto on korruptoitunut ja salakuljetus sekä pimeä talous kukoistavat.

Kirjan toinen juonne ovat Viron itsenäistymispyrkimykset. Neuvostotasavallan muuta valtiota korkeampi elintaso ja talousuudistukset mainitaan. Samoin viitataan vuoden 1980 opiskelijamielenilmauksiin. Osa virolaisista elättelee haaveita päästä muuttamaan länteen. Osa kansalaisista toimii miehittäjien palveluksessa, ja sekä maassa asuvat että maanpaossa elävät toisinajattelijat suunnittelevat vastatoimia ja vastustavat venäläistämispyrkimyksiä. Virolaisten asevelvollisten joutuminen Afganistanin sotaan on myös kirjan toiminnan motiivina.
Harvey Elliott elokuussa 2019.
**Harvey Elliott** (s. 4. huhtikuuta 2003 Lontoo) on englantilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Liverpoolia.

Elliott pääsi Fulhamin edustusjoukkueessa ensimmäisen kerran kentälle syyskuussa 2018 liigacupin ottelussa Millwallia vastaan ja pelasi ensimmäiset minuuttinsa Valioliigassa toukokuussa 2019 Wolverhamptonia ja Newcastlea vastaan. Hänestä tuli 16 vuoden ja 30 päivän ikäisenä Valioliigan kaikkien aikojen nuorin pelaaja, ja tämä ennätys säilyi hänellä syyskuuhun 2022 saakka. Heinäkuussa 2019 Elliott siirtyi Liverpooliin. Syyskaudella 2019 hän pelasi liigacupissa täyden ajan otteluissa Milton Keynes Donsia, Arsenalia ja Aston Villaa vastaan. Valioliigassa hän pääsi ensimmäisen kerran kentälle tammikuussa 2020 aivan Sheffield Unitedia vastaan pelatun ottelun lopussa.

Elliot pelasi kaudella 2020–2021 lainalla Englannin Mestaruussarjan Blackburnissa, jossa teki 41 ottelussa seitsemän maalia ja antoi 11 maalisyöttöä. Kaudella 2021–2022 hän pelasi Liverpoolissa kuudessa valioliigaottelussa, joista neljä avauskokoonpanossa. Mestarien liigassa hän pelasi yhden ottelun. Liverpoolin voittamissa cupkilpailuissa hän tuli liigacupin finaalissa vaihdosta kentälle, FA Cupissa hän pelasi kolme ottelua, ei kuitenkaan loppuottelua. Kaudella 2022–2023 hän pelasi Valioliigassa 32 ottelua ja teki yhden maalin. Mestarien liigan kahdeksassa ottelussa hän teki kaksi maalia. Hän oli voittamassa FA Community Shieldiä.

Elliott pelasi Englannin alle 17-vuotiaiden maajoukkueessa ensimmäisen kerran lokakuussa 2018 Yhdysvaltoja vastaan. Kaikkiaan hän pelasi tässä ikäluokassa kahdeksan ottelua ja teki kolme maalia. Ensimmäisen ottelunsa Englannin alle 21-vuotiaiden maajoukkueessa hän pelasi maaliskuussa 2022.

Lähteet
-------

1. 1 2 3 4 5  Harvey Elliott Transfermarkt-sivustolla (englanniksi)
2. ↑  Historian nuorin pelaaja debytoi Valioliigassa – ikää vain 15 vuotta *Helsingin Sanomat*.  18.9.2022. Viitattu 21.9.2022.

  

Liverpool – Englannin Valioliiga
1 Alisson |
2 Gomez |
3 Fabinho |
4 van Dijk |
5 Konaté |
6 Alcântara |
7 Milner |
8 Keïta |
9 Firmino |
11 Salah |
13 Adrián |
14 Henderson |
15 Oxlade-Chamberlain |
17 Jones |
18 Gakpo |
19 Elliott |
20 Jota |
21 Tsimikas |
22 Ramsay |
23 Díaz |
26 Robertson |
27 Núñez |
28 Carvalho |
32 Matip |
47 Phillips |
62 Kelleher |
66 Alexander-Arnold |
72 Van den Berg |
Manageri Klopp
| "Marry You"Bruno Mars |
| --- |
| Singlen "Marry You" kansikuva |
| Singlen tiedot |
|  Albumilta | *Doo-Wops & Hooligans* |
|  Julkaistu | 22. elokuuta 2011 |
|  Formaatti | digitaalinen lataus |
|  Tuottaja(t) | The Smeezingtons |
|  Tyylilaji | Pop, R&B, reggae fusion |
|  Kesto | 03.50 |
|  Levy-yhtiö | Atlantic, Elektra |
| muut singlet |
| "Lighters"2011 | "Marry You"2011 | "It Will Rain"2011 |

MusiikkinäyteMarry YouÄänitiedostojen kuunteluohjeet

"**Marry You**" on yhdysvaltalaisen levyttävän artistin Bruno Marsin kappale, joka julkaistiin neljäntenä maailmanlaajuisena singlenä hänen ensimmäiseltä studioalbumiltaan *Doo-Wops & Hooligans*. Mars sanoitti kappaleen tuotantotiiminsä The Smeezingtons kanssa. "Marry You" on saanut vaikutteita reggaesta ja rhythm and bluesista. Yleisesti ottaen kappale on saanut vaihtelevia arvioita, jotkut kiittävät sen tuotantoa ja Marsin laulua.

Kappale nousi sijalle 85 Yhdysvaltain *Billboard* Hot 100 -musiikkilistalla ja sijalle 10 Canadian Hot 100 -listalla. Se myös sijoittui kahdeksanneksi Australiassa ja yhdenneksitoista Isossa-Britanniassa. Marraskuussa 2010 kappaletta coveroitiin yhdysvaltalaisessa televisiosarjassa *Glee*.

Lähteet
-------

1. ↑  Bruno Mars Album & Song Chart History *Billboard Hot 100*. Viitattu 5.5.2012. (englanniksi)
2. ↑  Bruno Mars Album & Song Chart History *Canadian Hot 100*. Viitattu 5.5.2012. (englanniksi)